SAN 1996 UTI KALO TILE MUGAN NI SABA, ni o benna juma don ma, fajirida fe, polisi ba kelen ni kila, olu ye Saint Bernard da kari ni jele ye. U donna Afrikenw keme saba ninnu ni u teriw kan ni k'u gen ka bo eglisi kono. Nka, walasa ka u ka horonya ni u dambe jira, Afrikenw ye u kan di nyogon ma ka a fo ko u te kele ke. Jean Louis Debre yere ye Afrikenw ka kunawoloya don o la. Polisiw ye Afrikenw mine ka taa u datugu Vincennes kene kan. Cegana damado masoro genni na, baw olu ma si eglisi kono a don. Ala ye olu porokoto. Dokokun be dafa kumaminna, faamaw ye afriken mogo tan gen ka bo Fransi dugukolo kan. U ye tow bee bila sabu kun ni ju masoro u mine li la saria sira fe. Sebetanw taara nyogon soro o de la sa Vincennes Cartoucherie Catriso la. Wa kelen b'i son ali bii !!!
bam_Latn